

RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS BAISOGALOS MIESTELIO  BENDROJO PLANO KEITIMO IR PLANAVIMO TIKSLŲ NUSTATYMO
2021 m. sausio 21 d. Nr. T-424
Radviliškis


Vadovaudamasi Lietuvos Respublikos vietos savivaldos įstatymo 6 straipsnio 19 punktu, 16 straipsnio 4 dalimi, Lietuvos Respublikos teritorijų planavimo įstatymo 24 straipsnio 4 dalimi, 28 straipsnio 1 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 223 punktu, bei atsižvelgdama į Radviliškio rajono savivaldybės tarybos 2019 m. gruodžio 19 d. sprendimą Nr. T-158 „Dėl Radviliškio miesto teritorijos bendrojo plano ir Radviliškio rajono savivaldybės Baisogalos miestelio bendrojo plano sprendinių įgyvendinimo stebėsenos ataskaitų aprobavimo“, Radviliškio rajono savivaldybės taryba  nusprendžia:
1. Keisti Radviliškio rajono savivaldybės Baisogalos miestelio bendrąjį planą (toliau – Bendrasis planas), patvirtintą Radviliškio rajono savivaldybės tarybos 2010 m. spalio 28 d. sprendimu Nr. T-1061 „Dėl Radviliškio rajono savivaldybės Baisogalos miestelio bendrojo plano tvirtinimo“.
2. Nustatyti planavimo tikslus Bendrajam planui keisti:
2.1. įvertinti esamą miesto teritorijų funkcinį zonavimą (pagal žemės naudojimo būdus) ir numatyti platesnį galimą alternatyvių funkcinių zonų reglamentavimą, kad būtų užtikrintas racionalesnis žemės naudojimas;
2.2. sudaryti sąlygas darniai teritorijos raidai, nuosekliai erdvinės ir funkcinės integracijos politikai įgyvendinti, teritorijų sanglaudai;
2.3. kurti sveiką, saugią, darnią gyvenamąją aplinką ir visavertes gyvenimo sąlygas;
2.4. identifikuoti teritorijas, kuriose turėtų būti išlaikomas architektūrinis miestelio savitumas ar gairės, kuriomis galėtų būti nustatomos šios teritorijos;
2.5. nustatyti prioritetinės Savivaldybės infrastruktūros plėtros kriterijus, išskirti prioritetines infrastruktūros plėtros teritorijas, įvertinti prioritetinės infrastruktūros plėtros kaštus ir įgyvendinimo etapus;
2.6. įvertinti sprendinių įgyvendinimo prioritetus.
3. Pavesti Radviliškio rajono savivaldybės administracijos direktoriui organizuoti Radviliškio rajono savivaldybės Baisogalos miestelio bendrojo plano, patvirtinto Radviliškio rajono savivaldybės tarybos 2010 m. spalio 28 d. sprendimu Nr. T-1061 „Dėl Radviliškio rajono savivaldybės Baisogalos miestelio bendrojo plano tvirtinimo“, keitimą.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.



Mero pavaduotojas,
pavaduojantis Savivaldybės merą                                                                       Mindaugas Pauliukas

